Diari Oficial de la Generalitat Valenciana


Sumari del DOGV 3762, del 01-06-2000 (2000/3968)

RESOLUCIÓ de 2 de maig de 2000, de la Direcció General de Pesca i Comercialització Agrària, per la qual s'autoritza a Alevines de Guardamar, SA, la instal·lació d'un establiment de granja marina al terme municipal de Guardamar del Segura (Alacant).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/3968


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 2 de maig de 2000, de la Direcció General de Pesca i Comercialització Agrària, per la qual s'autoritza a Alevines de Guardamar, SA, la instal·lació d'un establiment de granja marina al terme municipal de Guardamar del Segura (Alacant). [2000/X3968]
  
Vist l'expedient instruït a instància del senyor Salvador Orts Amorós en representació d'Alevines de Guardamar, SA, sobre sol·licitud d'autorització administrativa per a la instal·lació d'un establiment de granja marina a terrenys del port esportiu de Marina de les Dunes, terme municipal de Guardamar del Segura (Alacant).
  
Aquesta Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina a terrenys del port esportiu de Marina de les Dunes, terme municipal de Guardamar del Segura (Alacant).
  
Segon
  
L'establiment constarà de: una planta de preengreix d'alevins de daurada i llobarro, a més de les instal·lacions per a l'aigua d'ús industrial, l'aigua potable i per a l'energia elèctrica necessàries; una edificació prefabricada de 104 metres quadrats amb zona d'aparcament, oficines, laboratori i lavabos; un ombracle de 75 metres quadrats per a magatzem de pinso; un centre de transformació de 10,6 metres quadrats; una caseta per a grup electrogen de 17,5 metres quadrats; un ombracle de 2.715 metres quadrats amb coberta de ràfia negra per als 40 dipòsits d'engreix instal·lats en dues files paral·leles al canal; quatre pous que subministren aigua de naturalesa marina; quatre arquetes de decantació amb filtres biològics per al tractament de l'abocament al canal de desguàs dels assarbs.
  
El disseny de l'establiment serà segons el que s'especifica en el projecte visat núm. 1620/99, el 27 d'abril de 1997, sobre execució d'obra civil, i el projecte visat núm. 1310/99, el 7 d'abril de 1999, sobre instal·lació elèctrica de baixa tensió i de nova indústria. Qualsevol variació que es faça del projecte durant la realització inicial o modificacions futures hauran de comunicar-se a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola, del tipus granja marina, segons el que s'estableix en l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu (preengreix) de les espècies següents: daurada (Sparus sp.) i llobarro (Dicentrarchus labrax).
  
Quart
  
Es compliran les condicions i prescripcions de les resolucions següents:
  
- Resolució de data 21 de març de 2000, sobre autorització d'instal·lació i abocament de la Direcció General d'Obres Públiques.
  
- Resolució de declaració d'impacte ambiental, de la Conselleria de Medi Ambient, de 23 de novembre de 1999.
  
- Llicència d'obres de l'Ajuntament de Guardamar del Segura, de 13 d'abril de 2000, per a l'ocupació de 8.052 metres quadrats.
  
Cinqué
  
Aquesta autorització tindrà vigència mentre no es produïsca paralització de l'activitat sense causa justificada a criteri dels serveis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions referides en l'apartat quart d'aquesta resolució.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació i l'acabament de les obres es comunicarà als serveis territorials de la Conselleria d'Agricultura, Pesca i Alimentació. Per a iniciar l'explotació caldrà la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres que s'han de realitzar, així com el funcionament de l'establiment, i el titular està obligat a facilitar l'entrada als inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
L'empresa Alevines de Guardamar, SA, queda registrada amb el número 015 d'establiments de cultius marins de conformitat amb el que s'estableix en l'article 55 de la Llei 9/1998, de15 de desembre, de la Generalitat Valenciana.
  
Aquesta resolució no posa fi a la via administrativa i contra ella podrà interposar-se un recurs d'alçada davant la consellera d'Agricultura, Pesca i Alimentació, en el termini d'un mes, comptador des de l'endemà de la notificació d'aquesta resolució, de conformitat amb el que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.